Den otte-årige dreng, som i søndags kom til skade i Faarup Sommerland, er vågnet op af komaen.

Drengen vågnede op af sig selv i går formiddags klokken 10, og har det efter omstændighederne godt. - Han har talt med sin mor i dag, og virker ikke alvorligt chokeret, oplyser vagthavende ved Nordjyllands Politi, Frank Liltorp. Det lader desuden til, at drengen slipper fra ulykken uden varige mén.